Kif bdew ir- razez tal- bnedmin? "Adam lil martu beda jsejħilha Eva, għax kellha ssir omm il- ħajjin kollha." — Ġenesi 3:20 . DAK LI JGĦIDU L- ESPERTI Il- United Nations Educational, Scientific and Cultural Organization (UNESCO) tgħid li "l- bnedmin kollha jagħmlu parti minn speċi waħda u huma dixxendenti minn antenat komuni."—Declaration on Race and Racial Prejudice, 1978. DAK LI TGĦID IL- BIBBJA Alla ħalaq żewġ bnedmin, Adam u Eva, u qalilhom: "Nisslu u oktru u imlew l- art u rażżnuha." ( Ġenesi 1:28 ) B'hekk, Adam u Eva saru missier u omm l- umanità kollha. Iktar tard, meta d- dulluvju qered il- biċċa l- kbira tal- popolazzjoni tad- dinja, erbaʼ koppji salvaw—Noè u martu flimkien mat- tliet uliedhom u n- nisa tagħhom. Il- Bibbja tgħallem li aħna lkoll dixxendenti taʼ wlied Noè.— Ġenesi 9:18, 19 . Hemm xi razza superjuri għal oħra? "Minn raġel wieħed [ Alla ] għamel il- ġnus kollha tal- bnedmin, biex jgħammru fuq il- wiċċ kollu taʼ l- art." — Atti 17:26 . DAK LI QALU XI WĦUD Matul is- seklu 20, numru taʼ gruppi adottaw ideat razzisti. In- Nazi, pereżempju, irraġunaw li kien hemm bażi bijoloġika għal twemmin rigward is- superjorità razzjali. Mill- banda l- oħra, id- dokument tal- UNESCO kkwotat iktar kmieni rrikonoxxa "l- unità essenzjali tar- razza umana, u b'hekk l- ugwaljanza fundamentali tal- bnedmin u l- ġnus kollha." DAK LI TGĦID IL- BIBBJA Atti 10:34, 35 jgħid: "Alla mhux parzjali, imma f'kull ġens min jibżaʼ minnu u jagħmel is- sewwa hu aċċettat minnu." Għal din ir- raġuni, ħadd ma jistaʼ bi dritt iqis razza waħda superjuri għal oħra. Ġesù stabbilixxa l- livell għall- Kristjani meta qal lid- dixxipli tiegħu: "Intom ilkoll aħwa." ( Mattew 23:8 ) Hu talab li s- segwaċi tiegħu jkunu uniti u "perfezzjonati bħala ħaġa waħda," mhux mifrudin jew segregati.— Ġwanni 17:20- 23; 1 Korintin 1:10 . Qatt se jispiċċa r- razziżmu? "Fl- aħħar parti tal- jiem il- muntanja tad- dar taʼ Ġeħova ssir stabbilita fis- sod . . . ; u lejha jiġru l- ġnus kollha." — Isaija 2:2 . DAK LI JAĦSBU XI WĦUD Tensjoni razzjali li tieħu fit- tul twassal lil nies f'ħafna pajjiżi biex jiddubitaw jekk is- soċjetà għamlitx progress sinifikanti f'li tittratta r- razziżmu. Uħud jikkonkludu li qatt mhu se jaraw ugwaljanza razzjali. DAK LI TGĦID IL- BIBBJA Alla mhux se jittollera l- mibegħda razzjali għal dejjem. Għall- kuntrarju, taħt is- Saltna tiegħu, irġiel u nisa "minn kull ġens u tribù u poplu u lsien" se jaqduh f'unità, u juru mħabba ġenwina għal sħabhom il- bnedmin. ( Rivelazzjoni 7:9 ) Is- Saltna t'Alla mhix xi kundizzjoni astratta fil- qalb. Minflok, hi gvern li se jkollu effetti profondi fuq l- art tagħna—proprju l- istess post fejn Alla ried li n- nies kollha jgħixu mingħajr frid razzjali. ^ par. 15 Għal iktar informazzjoni, ara kapitlu 3 tal- ktieb Il- Bibbja X'Tgħallem Verament? ippubblikat mix- Xhieda taʼ Ġeħova.
Ir-razziżmu